केएफसी में लाइसेंस नहीं, किचन में मिली गंदगी
प्रशासन ने ऑपरेशन विशुद्ध के तहत एबी रोड स्थित मॉल में तीन बड़े फूड स्टोर में जांच की। यहां मेक्डॉनल्ड में खराब टमाटर मिले, केएफसी में फूड लाइसेंस ही नहीं था। पिज्जा हट के किचन में गंदगी थी।
केएफसी- अधिकारियों ने बताया केएफसी फूड स्टोर के संचालक फूड लाइसेंस नहीं दिखा पाए। वे महाराष्ट्र का लाइसेंस दिखाने लगे, उन्होंने लाइसेंस दिखाने के लिए सोमवार तक का समय मांगा।
पिज्जा हट- प्रशासन व खाद्य औषधि विभाग को यहां के किचन के मुख्य स्टैंड पर जहां खाना बनाया जा रहा था, उसके ठीक नीचे एक बड़ा सा डस्टबिन रखा हुआ था, जिसमें कचरा था और यहां गंदगी भी थी। इस पर स्टाफ को तुरंत इसे यहां से हटाने के निर्देश दिए।
hin_Deva hin_Deva hin_Deva hin_Deva